Ժերար Պիկե

**Ժերար Պիկե ի Բեռնաբեու**(, ), իսպանացի ֆուտբոլիստ, «Բարսելոնա» ֆուտբոլային ակումբի և Իսպանիայի ազգային հավաքականի կենտրոնական պաշտպան։ Հայտնի է իր սառնասրտությամբ, անվախությամբ և պաշտպանի համար հիանալի արագությամբ։

«Բարսելոնա»-ի սան, որի ակադեմիան նա ընդունվել է 1997 թվականին, 10 տարեկան հասակում։ 2004 թվականին, ոչ մի խաղ չխաղալով ակումբի առաջին թիմում, տեղափոխվում է անգլիական «Մանչեսթեր Յունայթեդ», «կարմիր սատանաների» հետ ստորագրելով չորսամյա պայմանագիր, որը հետագայում երկարացվում է ևս մեկ տարով։ 2006-2007 թվականների մրցաշրջանում, վարձավճարով, տեղափոխվում է իսպանական «Սարագոսա», որտեղ խաղում է պաշտպանի և հենակետային կիսապաշտպանի դիրքում։ Վերադառնալով վարձավճարից Պիկեն, այնուամենայնիվ, չի հանդիսանում «մանկունիանցիների» հիմնական կազմի խաղացող և 2008-2009 թվականների մրցաշրջանից առաջ վերադառնում է «Բարսելոնա», որտեղ, անմիջապես, դառնում է ակումբի առաջատար խաղացողներից մեկը։ Այդ ժամանակվանից, «կատալոնցիների» հետ միասին Ժերարն արժանանում է Պրեմիերայի հաղթողի հինգ (2008/09 թվականների մրցաշրջան, 2009/10 թվականների մրցաշրջան, 2010/11 թվականների մրցաշրջան, 2012/13 թվականների մրցաշրջան, 2014/15 թվականների մրցաշրջան), երեք Չեմպիոնների Լիգայի (2008/09 թվականների մրցաշրջան, 2010/11 թվականների մրցաշրջան, 2014/15 թվականների մրցաշրջան), երեք Իսպանիայի Գավաթի (2008/09 թվականների մրցաշրջան, 2011/12 թվականների մրցաշրջան, 2014/15 թվականների մրցաշրջան), չորս Իսպանիայի Սուպերգավաթի (2009 թվական, 2010 թվական, 2011 թվական, 2013 թվական), երեք Եվրոպայի Սուպերգավաթի (2009 թվական, 2011 թվական, 2015 թվական) և երկու ակումբների միջև աշխարհի առաջնության (2009 թվական, 2011 թվական) կոչումների։ Հաղթելով Չեմպիոնների Լիգայում «Մանչեսթեր Յունայթեդ»-ի և «Բարսելոնա»-ի հետ, նա դառնում է չորս ֆուտբոլիստներից մեկը, որը հաղթում է գլխավոր եվրոպական ավարը երկու տարի անընդմեջ, տարբեր թիմերի հետ։ 2009-2010 մրցաշրջանում Պիկեն ճանաչվում է Իսպանիայի առաջնության լավագույն պաշտպան։ Երեք անգամ ընդգրկվում է ՖԻՖԱ-ի վարկածով Աշխարհի խորհրդանշական հավաքականի կազմում (2010 թվական, 2011 թվական, 2012 թվական) և ՈՒԵՖԱ-ի վարկածով Եվրոպայի խորհրդանշական հավաքականի կազմում (2010 թվական, 2011 թվական, 2012 թվական)։

Պիկեն ներկայացրել է Իսպանիան միջազգային արենայում, սկսած մինչև 16 տարեկանների հավաքականից և ավարտելով երկրի առաջին հավաքականով։ 2009 թվականի փետրվարի 11-ին, 22 տարեկան և 9 օրական հասակում, կայանում է Ժերարի նորամուտը ազգային հավաքականի կազմում՝ Անգլիայի հավաքականի հետ ընկերական հանդիպման ժամանակ (2:0)։ Եվրոպայի առաջնության (2012 թվական) և երկու Աշխարհի առաջնությունների (2010 թվական, 2014 թվական) մասնակից։ Եվրոպայի չեմպիոն (2012 թվական) (ընդգրկվել է մրցաշարի խորհրդանշական հավաքականի կազմում) և Աշխարհի չեմպիոն (2010 թվական)։

2009 թվականից համարվում է Մարկոյի տասովշիկը

## Կենսագրություն
### Վաղ տարիներ
Ծնվել է 1987 թվականի փետրվարի 2-ին, Կատալոնիայի մայրաքաղաք Բարսելոնա քաղաքում։ 10 տարեկան հասակում ընդգրկվում է «կապտա-նռնագույնների» պատանեկան թիմում։ Ակումբի ակադեմիայում Ժերարն անց է կացնում 7 տարի։ 2001 թվականից մինչև 2004 թվականը խաղում է «Բարսելոնա»-ի երկրորդ թիմում՝ «Բարսելոնա Բ», հենց այդ մակարդակում Ժերարը սկսում է խաղալ Սեսկ Ֆաբրեգասի և Լեո Մեսսիի հետ։ 2004 թվականին տասնյոթամյա պատանիով հետաքրքրվում է «Մանչեսթեր Յունայթեդ»-ը և կատալոնացին անգլիական ակումբի հետ կնքում է չորս տարվա պայմանագիր։

### «Մանչեսթեր Յունայթեդ»
Պիկեն իր նորամուտը «Մանչեսթեր Յունայթեդ»-ի կազմում նշում է 2004 թվականի հոկտեմբերին, փոխարինման դուրս գալով Ջոն Օ’Շիի վոխարեն, Անգլիայի Լիգայի Գավաթի «Կրու Ալեքսանդրա» թիմի դեմ խաղում, որն ավարտվում է «մանկունիանցիների» հաղթանակով՝ 3:0 հաշվով։ Ժերարն անմիջապես զբաղեցնում է կենտրոնական պաշտպանի դիրքը։ Առաջին անգամ «Մանչեսթեր Յունայթեդ»-ի մեկնարկային կազմում դուրս է գալիս 2006 թվականի մարտի 29-ին, Անգլիայի առաջնությունում սեփական հարկի տակ «Վեսթ Հեմ Յունայթեդ» թիմի դեմ խաղում և զբաղեցնում է աջ պաշտպանի դիրքը, քանի որ Գարրի Նևիլը ստացել էր լուրջ վնասվածք։ Հիմնական և պահեստային թիմի կազմում հաջող ելույթները կատալոնցուն բերում են նոր պայմանագիր, որը նա կնքում է «Յունայթեդ»-ի հետ մինչև 2009 թվականի ամառը։

2006 թվականի օգոստոսի 4-ին իսպանական «Սարագոսա» ակումբը մեկ մրցաշրջանով վարձակալում է Պիկեին։

2007 թվականի մայիսի 5-ին Պիկեն հայտարարում է «Մանչեսթեր Յունայթեդ» վերադառնալու մասին։ Մայիսի 6-ին այն պաշտոնապես հաստատվում է։ 2007/08 մրցաշրջանում նա խփում է իր առաջին գոլերը Չեմպիոնների Լիգայում, առաջին գոլը նա խփում է Կիևի «Դինամո»-ի դեմ խաղում, իսկ երկրորդը՝ «Ռոմա»-ի դարպասը։

### Վերադարձ «Բարսելոնա»
2008 թվականի մայիսի 27-ին Պիկեն, այդպես էլ չկարողանալով տեղ գտնել «Մանչեսթեր Յունայթեդ»-ի հիմնական կազմում (թիմում գտնվելու ընթացքում անց է կացրել ընդամենը 23 պաշտոնական խաղ), չորս տարով պայմանագիր է կնքում «Բարսելոնա»-ի հետ, €3, 5 միլիոն հետգնման գումարով։ Ակումբների միջև գործարքի գումարը կազմում է €5 միլիոն։ 2008/09 թվականների մրցաշրջանի վերջերին Պիկեն հիմնավորապես ամրապնդվում է ակումբի հիմնական կազմում և դառնում է նրա առաջատարներից մեկը։ 2014 թվականին երկարաձգում է հայմանագիրը մինչև 2019 թվականը։ Հնարավորության դեպքում միանում է հարձակմանը, տիրապետում է հիանալի առաջին փոխանցմամբ, հարձակումը ավարտելու լավ ունակությամբ և երկրորդ հարկում պայքար վարելու ունակությամբ։ Ակումբում և հավաքականում անփոխարինելի պաշտպանության խաղացող։ Հավաքականի և ակումբի կազմում խաղում է 3 համարի տակ։

## Կարիերան հավաքականում
[250px|մինի|ձախից|Ժերար Պիկեն Եվրոպայի չեմպիոնի գավաթով, [2012 թվական]]
«Բարսելոնա»-ում հաջող ելույթները Պիկեի վրա են հրավիրում «Կարմիր ֆուրիաների» մարզիչ Վիսենտե դել Բոսկեի ուշադրությունը, որը որոշում է պաշտպանին հրավիրել առաջին հավաքական։ 2009 թվականի փետրվարի 11-ին, Անգլիայի հավաքականի դեմ ընկերական հանդիպման ժամանակ, կայանում է Պիկեի նորամուտը Իսպանիայի հավաքականի կազմում (2:0)։ 2009 թվականի մարտի 28-ին խաղում է 2010 թվականի Աշխարհի առաջնության Թուրքիայի հավախականի դեմ ընտրական խաղում, որում հաջողվում է գոլ խփել։ Այդ գնդակը հնարավորություն է տալիս Իսպանիայի հավաքականին նվազագույն հաշվով հաղթանակ տանել խաղում։ 2009 թվականի ամռանը մասնակություն է ուենում Կոնֆեդերացիայի Գավաթ 2009-ի խաղարկությանը։ Այդ մրցաշարում Պիկեն խաղում է հինգ խաղերից չորսում, իսկ Իսպանիայի հավաքականը զբաղեցնում է լոկ երրորդ հորիզոնականը։ 2010 թվականի Աշխարհի առաջնությունում, որը անց էր կացվում ՀԱՀ-ում, Ժերարը մեկնում է որպես հիմնական պաշտպան և պաշտպանության կենտրոնում Կառլես Պույոլի խաղընկեր։ Մրցաշարում կատալոնացին առանց փոխարինման խաղում է բոլոր յոթ խաղերը։ Խմբային փուլի Շվեյցարիայի հավաքականի դեմ առաջին խաղում ստանում է հոնքի լուրջ պատռվածք, սակայն կարողանում է շարունակել խաղը։ Այդ խաղում իսպանացիները նվազագույն հաշվով զիջում են մրցակցին՝ 0:1 հաշվով, խաղում միակ հնարավությունը ունենում է Պիկեն, որի հարվածը ետ է մղում Դիեգո Բենալյո։ Հետագայում «Կարմիր ֆուրիան» հաղթում է իր բոլոր խաղերում, իսկ փլեյ-օֆֆի խաղերում բաց չի թողնում ոչ մի գնդակ (իսպանացիների մրցակիցներն են լինում Պորտուգալիայի, Պարագվայի և Գերմանիայի հավաքականները)։ 2010 թվականի հուլիսի 11-ին Պիկեն իր հավաքականի կազմում դառնում է Աշխարհի չեմպիոն, մրցաշարի եզրափակիչում իսպանացիները լրացուցիչ ժամանակում հաղթում են Նիդեռլանդների հավաքականին (1:0)։

Եվրո 2012-ում Պիկեն նույնպես խաղում է բոլոր վեց խաղերը առանց փոխարինման։ Մրցաշարի Պորտուգալիայի դեմ քառորդ եզրափակիչում հաջողությամբ իրացնում է երրորդ տասնմեկ մետրանոց հարվածը հատխաղյա տասնմեկ մետրանոց հարվածաշարում, որը հնարավորություն է տալիս «Կարմիր ֆուրիա»-ին դուրս գալ մրցաշարի եզրափակիչ։ 2012 թվականի հուլիսի 1-ին իսպանացիները ջախջախում են Իտալիայի հավաքականին 4:0 հաշվով և Պիկեն հավաքականի իր խաղընկերների հետ դառնում է Եվրոպայի չեմպիոն։ Եվրոյի արդյունքների հիման վրա Պիկեն ընդգրկվում է մրցաշարի խորհրդանշական հավաքականի կազմում, իսկ Իսպանիայի հավաքականը մրցաշարում բաց է թողնում ընդամենը մեկ գնդակ։

2013 թվականի Կոնֆեդերացիայի Գավաթի խաղարկությանը Իսպանիայի հավաքականը կանգ է առնում ոսկե մեդալներից մեկ քայլ առաջ, եզրափակիչում զիջելով մրցաշարի տանտերերին՝ Բրազիլիայի հավաքականին։ Այդ խաղում Պիկեն ստանում էանմիջական կարմիր քարտ՝ Նեյմարի դեմ խախտման համար։

2014 թվականի Աշխարհի առաջնությունում Պիկեն խաղում է միայն խմբային փուլի առաջին խաղում, որում Իսպանիան ջախջախիչ պարտություն է կրում Նիդեռլանդներյի հավաքականից՝ 1:5։ Խաղից հետո Պիկեն մարզչին բողոքում է ազդրի վնասվածքից և մնացած երկու խաղերում մասնակցություն չի ունենում։

## Անձնական կյանք
2011 թվականի փետրվարին հայտնի է դառնում, որ ֆուտբոլիստն արդեն մի քանի ամիս հանդիպում է հանրահայտ երգչուհի Շակիրայի հետ։ 2013 թվականի հունվարի 22-ին զույգն ունենում է որդի, որին անվանում են Միլան։ 2014 թվականի օգոստոսի 28-ին հայտնի է դառնում, որ զույգը սպասում է երկրորդ երեխային։ 2015 թվականի հունվարի 29-ին Բարսելոնայում լույս աշխարհ է գալիս նրանց երկրորդ որդին՝ Սաշան։ 
2022 թվականի հունիսի 2-ին զույգը բաժանվեց։

## Ելույթների վիճակագրություն
### Ակումբային վիճակագրություն
*2015 թվականի հունիսի 2-ի դրությամբ*

### Միջազգային վիճակագրություն
*2014 թվականի դեկտեմբերի 20-ի դրությամբ*

### Խաղեր և գոլեր հավաքականի կազմում
*2014 թվականի նոյեմբերի 18-ի դրությամբ*

## Նվաճումներ
### յի հավաքական
* Աշխարհի չեմպիոն - 2010
* Եվրոպայի չեմպիոն - 2012
* **Արդյունքում - 2 ավար**

### Մանչեսթեր Յունայթեդ
* Անգլիայի չեմպիոն - 2007/08 մրցաշրջան
* Անգլիայի Սուպերգավաթի տիրակալ - 2007 թվական
* Ֆուտտբոլային Լիգայի Գավաթի տիրակալ - 2005/06 մրցաշրջան
* Չեմպիոնների Լիգայի հաղթող - 2007/08 մրցաշրջան
* **Արդյունքում - 4 ավար**

### Բարսելոնա
* Իսպանիայի չեմպիոն (5) - 2008/09, 2009/10, 2010/11, 2012/13, 2014/15 մրցաշրջաններ
* Իսպանիայի գավաթակիր (3) - 2008/09, 2011/12, 2014/15 մրցաշրջաններ
* Իսպանիայի Սուպերգավաթի տիրակալ (4) - 2009 թվական, 2010 թվական, 2011 թվական, 2013 թվական
* Չեմպիոնների Լիգայի հաղթող (3) - 2008/09, 2010/11, 2014/15 մրցաշրջաններ
* ՈՒԵՖԱ-ի Սուպերգավաթի տիրակալ (3) - 2009 թվական, 2011 թվական, 2015 թվական
* Աշխարհի Ակումբային առաջնության հաղթող (2) - 2009 թվական, 2011 թվական
* **Արդյունքում - 20 ավար**

### Անձնական մրցանակներ
* Իսպանիայի տարվա լավագույն խաղացող - 2008/09 մրցաշրջան
* Իսպանիայի առաջնության լավագույն պաշտպան - 2009/10 մրցաշրջան
* ՖԻՖԱ-ի վարկածով Աշխարհի խորհրդանշական հավաքականի անդամ (3) - 2010 թվական, 2011 թվական, 2012 թվական
* ՈՒԵՖԱ-ի վարկածով Եվրոպայի խորհրդանշական հավաքականի անդամ (3) - 2010 թվական, 2011 թվական, 2012 թվական
* Պրոֆեսիոնալ ֆուտբոլիստների ասոցիացիայի միջազգային ֆեդերացիայի վարկածով Աշխարհի խորհրդանշական հավաքականի անդամ (3) - 2010 թվական, 2011 թվական, 2012 թվական
* Չեմպիոնների Լիգայի խորհրդանշական հավաքականի անդամ (2) - 2009/10, 2010/11 մրցաշրջաններ
* L'Équipe-ի վարկածով Աշխարհի խորհրդանշական հավաքականի անդամ (2) - 2010 թվական, 2011 թվական
* Եվրոպայի մարզական ամսագրերի վարկածով Եվրոպայի խորհրդանշական հավաքականի անդամ (2) - 2011 թվական, 2014 թվական
* ՈՒԵՖԱ-ի վարկածով 2012 թվականի Եվրոպայի առաջնության խորհրդանշական հավաքականի անդամ

## Աղբյուրներ

* http://arxiu.fcbarcelona.cat/web/english/futbol/temporada_10-11/plantilla/jugadors/pique.html 
* http://www.barcamania.com/squad/7.html 
* http://www.soccerbase.com/players/player.sd?player_id=39937
* http://www.national-football-teams.com/player/29786/Gerard_Pique.html

## Ծանոթագրություններ

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռեալ Սարագոսայի ֆուտբոլիստներ
Կատեգորիա:Ֆուտբոլի Եվրոպայի չեմպիոններ
Կատեգորիա:Ֆուտբոլի աշխարհի չեմպիոններ
Կատեգորիա:Տղամարդկանց ֆուտբոլի պաշտպաններ